**TITOKTARTÁSI NYILATKOZAT**

Tekintettel arra, hogy az **E.ON Hungária vállalatcsoport tagjai** ("**E.ON**") **……………………** tárgyában ("**Tárgy**") **……………………** ajánlati felhívást ("**Ajánlati felhívást**") tesznek közzé és

az **E.ON** számára szükséges, hogy az **……………………** ("**Pályázó”**)tudomására hozzon **bizalmas**, a tulajdonát képező, vagy egyébként jogszerűen a birtokában lévő egyéb **információ**kat, valamint a működésével kapcsolatos szellemi tulajdont, illetve stratégiákat, amely információkat a Pályázó kizárólag a tárgyiAjánlati felhívással kapcsolatos ajánlat megfelelő szakmai színvonalú elkészítése, illetve szerződéskötés esetén annak teljesítése érdekében használhat fel, az információkat az **E.ON** bizalmas jellegűnek minősíti, és ezzel a minősítéssel osztja meg – függetlenül attól, hogy az információn szerepel–e a bizalmas jelzés.

Információ ("**Információ**") a fenti beszerzési eljárás kapcsán közvetlen, vagy közvetett módon a [tudomásomra/tudomásunkra] jutott *valamennyi*, az **E.ON-**ra, azok tagjaira, vezetőire, munkavállalóra, valamint ügyfeleire, hozzájuk kapcsolódó személyes, illetve üzleti adatokra vonatkozó információ, stratégia. Az Információ kifejezés magában foglalja az összes olyan információt, amelyről írásban, szóban, vagy bármely más formában értesült a Pályázó, amelyek különösen, de nem kizárólag magukban foglalják a stratégiákra, árképzésre, adatokra, nyilvántartásokra, véleményre, találmányokra, elképzelésekre, ötletekre, know-how-ra, technikai leírásokra, tervekre, specifikációkra, fényképekre, rajzokra, lenyomatokra, modellekre, példákra, munkafolyamatokra, számítógépes programokra, marketing tervekre, ügyfélkörre, személyes adatokra vonatkozó információkat és bármely más technikai, pénzügyi vagy üzleti információt, továbbá bármilyen más szellemi vagy ipari tulajdonjogot.

Az Információ **nem** foglalja magában az olyan információt:

a) ami nyilvános, közismert, vagy azzá vált a jelen nyilatkozat szerinti titoktartási kötelezettségtől függetlenül;

b) amiről a Pályázó okirattal tudja bizonyítani, hogy már a közlés idején is jogszerűen és titoktartási kötelezettség nélkül a birtokában volt;

c) amit jóhiszemű harmadik féltől kapott, akit nem terhelt titoktartási kötelezettség, feltéve, hogy a Pályázónak nem volt oka azt feltételezni, hogy az ilyen harmadik fél nem jóhiszeműen járt el, és a harmadik fél látszólag nem állt olyan tilalom alatt, ami megakadályozta volna az ilyen információ közlését a Pályázóval.

A fent írt korlátozások nem vonatkoznak továbbá az olyan információra, amit kötelező jogszabályi, bírósági, hatósági előírás alapján közölnek, azzal, hogy ilyen esetben a Pályázó köteles az E.ON-t a közlési kötelezettségről késedelem nélkül tájékoztatni, valamint köteles megtenni minden, az alkalmazandó jog által megengedett intézkedést annak érdekében, hogy megakadályozza vagy – az esettől függően – csökkentse a közlési kötelezettség terjedelmét, és köteles meggyőződni arról, hogy a közölt információt bizalmas információként kezelik.

Alulírott ……………………… mint, a Pályázó (székhely: ……………………………… cégjegyzékszám: …………………………) cégjegyzésre jogosult [képviselője/képviselői] a felek közötti adatszolgáltatással kapcsolatban a Pályázó képviseletében és természetes személyként is az alábbi nyilatkozatot [teszem/tesszük]:

1. [Kijelentem/kijelentjük], hogy a fenti beszerzési eljárás kapcsán közvetlen, vagy közvetett módon a [tudomásomra/tudomásunkra] jutott *valamennyi*, az **E.ON-**ra, azok tagjaira, vezetőire, munkavállalóra, valamint ügyfeleire, hozzájuk kapcsolódó személyes, illetve üzleti adatokra vonatkozó információ, stratégia ("**Információ**", vagy "**Információk**") az **E.ON** üzleti titkát képező bizalmas információnak minősül és az Információk vonatkozásában titoktartási kötelezettség terhel, az Információt [köteles vagyok/kötelesek vagyunk] –az alábbiakban meghatározottak szerint – bizalmasan kezelni és védeni a jogosulatlan hozzáféréstől.
2. [Tudomásul veszem/vesszük], hogy az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (General Data Protection Regulation, "**GDPR**") rendelkezései értelmében személyes adatnak minősülő adatokat kizárólag a Tárgyi beszerzési eljárásban, illetve amennyiben szerződéskötésre kerül sor, úgy az abban foglaltak teljesítése érdekében használhatja fel. Ennek megfelelően a személyes adatok egyéb célra történő felhasználása, kezelése, feldolgozása, továbbítása tilos.
3. [Tudomásul veszem/vesszük], hogy az Információ a Pályázó, vagy annak leányvállalatainak és kapcsolt vállalkozásainak csak azon munkavállalóival, tisztségviselőivel, megbízottjaival, képviselőivel és belső, vagy külső tanácsadóival közölhető, akiknek szükségük van arra, hogy megismerjék és használják azt a tárgyi beszerzési eljárásban, illetve amennyiben annak eredményeképpen szerződés jön létre, úgy annak teljesítése érdekében ("**Érintettek**").
4. [Tájékoztatom/tájékoztatjuk] az Érintetteket a titoktartási követelményekről és [köteles vagyok/kötelesek vagyunk] biztosítani, hogy az Érintettek betartsák a titoktartási rendelkezéseket, továbbá, hogy a megismert Információkat más személy tudomására ne hozzák.
5. [Megkövetelem/Megköveteljük] az Érintettektől, hogy ugyanolyan gondossággal járjanak el, mint ahogy azt a saját tulajdonát képező bizalmas üzleti információk és személyes adatok esetén teszik.
6. [Tudomásul veszem/vesszük], hogy [köteles vagyok/kötelesek vagyunk] megtenni minden szükséges intézkedést (pl. iratok zárt, ill. illetéktelen számára nem hozzáférhető helyen való tárolása) az Információ bizalmasságának megőrzése érdekében és biztosítani, hogy ahhoz illetéktelen személyek ne férjenek hozzá, [felelős vagyok/felelősek vagyunk] azért, hogy az Érintettek eleget tegyenek a titoktartási kötelezettségnek.
7. Nem [hozom/hozzuk] harmadik felek tudomására a szerződő felek közötti megbeszélések tartalmát az E.ON előzetes írásos engedélye nélkül és haladéktalanul [tájékoztatom/tájékoztatjuk] az E.ON-t az Információk nem megfelelő használatáról.
8. Tudomásul [veszem/vesszük], hogy az E.ON-ra vonatkozó bármely Információt, különösen, de nem kizárólag az üzleti titkokat illetéktelen személyek részére semmilyen módon nem [teszem/tehetem] hozzáférhetővé, nem [terjeszthetem/terjeszthetjük] és nem [hozhatom/hozhatjuk] nyilvánosságra.
9. Tudomásul [veszem/vesszük], hogy az összes Információ az E.ON tulajdonát képezi. Az a fél, aki részére az adatokat átadták ("**Fogadó Fél**") köteles az adathordozón kapott Információt az E.ON részére visszajuttatni, vagy az ilyen formában kapott Információt megsemmisíteni, amikor erre őt felkérik.
10. [Tudomásom/Tudomásunk] van arról, hogy az esetleges üzleti titoksértésért, amely bizonyíthatóan és felróhatóan a Fogadó Fél és az Érintettek részéről merül fel, büntetőjogi és kártérítési felelősség terhel.
11. Tudomásul [veszem/vesszük], hogy a jelen nyilatkozatban vállalt kötelezettség megszegése, vagy annak veszélye az E.ON-ra nézve nem orvosolható sérelmet okozhat és azt, hogy E.ON jogosult a bíróságtól kérni a jelen nyilatkozatot sértő magatartás abbahagyását és eltiltást a további jogsértéstől, továbbá valamennyi felmerült kárának megtérítését, amelyek bizonyítottan a Fogadó Fél, vagy az Érintettek részéről tanúsított magatartás következtében merültek fel.

A fentieket [megértettem/megértettük] és a jelen nyilatkozatot jóváhagyólag [aláírom/aláírjuk], egyben kötelezettséget [vállalok/vállalunk] arra, hogy a fenti együttműködésbe bevont minden Érintettet a jelen nyilatkozat elfogadásából fakadó kötelezettségemről és ezáltal az őket is terhelő titoktartási kötelezettségről [tájékoztatom/tájékoztatjuk], betartását tőlük [megkövetelem/megköveteljük].

[Tudomásul veszem/vesszük], hogy a jelen kötelezettség időkorlát nélkül terheli a Pályázót függetlenül az E.ON-nal történő szerződéskötéstől.

[Tudomásom/tudomásunk] van arról, hogy az E.ON-ra vonatkozó bármilyen Információ – de különösen az üzleti titkok – vonatkozásában a titoktartási kötelezettség alól kizárólag az E.ON arra felhatalmazott képviselője és kizárólag írásban adhat előzetes felmentést.

Jelen nyilatkozat aláírtnak minősül akkor is, ha azon a Pályázó cégjegyzésre jogosult vagy meghatalmazott képviselői, az E.ON által biztosított elektronikus aláíró szoftver – az EON és a Pályázó ilyennek tekintik a DocuSign szoftvert - használatával elektronikus aláírást helyeztek el.

Kelt:……………………………..

……………………………………………………

**…………………………..**

képviseli:

…………………………..

…………………………………